Document ID: 32008R0710

РЕГЛАМЕНТ (ЕО) № 710/2008 НА КОМИСИЯТА
от 24 юли 2008 година
за определяне на тегловните коефициенти за изчисляване на средната пазарна цена в Общността на кланични трупове на свине през пазарната 2008/2009 година
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1234/2007 на Съвета от 22 октомври 2007 година за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 43 от него,
като има предвид, че:
(1)
Средната пазарна цена в Общността за кланични трупове на свине, визирана в член 17 и член 37 от Регламент (ЕО) № 1234/2007, следва да се определя като средно претеглена стойност на установените във всяка държава-членка цени посредством коефициенти, които отразяват относителния дял на броя на свинете във всяка държава-членка.
(2)
Целесъобразно е да се определят тези коефициенти въз основа на отчетения брой свине в началото на декември всяка година, в съответствие с Директива 93/23/ЕИО на Съвета от 1 юни 1993 г. относно статистическите изследвания, провеждани в свиневъдството (2).
(3)
Въз основа на резултатите от отчитането на броя на свинете през декември 2007 г. е целесъобразно да се определят нови тегловни коефициенти за пазарната 2008/2009 година и да се отмени Регламент (ЕО) № 846/2007 на Комисията (3).
(4)
Тъй като пазарната 2008/2009 година започва на 1 юли 2008 г., необходимо е настоящият регламент да се прилага, считано от същата дата.
(5)
Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
Тегловните коефициенти, визирани в член 17 и член 37 от Регламент (ЕО) № 1234/2007, са определени в приложението към настоящия регламент.
Член 2
Регламент (ЕО) № 846/2007 се отменя.
Член 3
Настоящият регламент влиза в сила в деня след публикуването му в Официален вестник на Европейския съюз.
Той се прилага от 1 юли 2008 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 юли 2008 година.

Labels: 2
17
6